COMPONENŢA DOSARULUI ACTIVITĂŢII

A. FIŞA ACTIVITĂŢII: Să ne cinstim înaintaşii – întâlnire cu veterani din Al Doilea Război Mondial 

Numele şi adresa unităţii de învăţământ aplicante: Colegiul Naţional „Avram Iancu” Brad, judeţul Hunedoara

Nivelul de învăţământ: liceal

Număr elevi din şcoală: 587

Numărul cadrelor didactice din şcoală: 29

Coordonatorul activităţii: (nume, prenume, funcţie, date de contact)

Coroi Livia, profesor de istorie-filosofie, tel. 0749144737, livia_coroi@yahoo.co.uk
1. Titlul activităţii: Să ne cinstim înaintaşii – întâlnire cu veterani din Al Doilea Război Mondial
2. Domeniul în care se încadrează activitatea: cetăţenie democratică şi responsabilitate socială

3. Scopul activităţii: Educarea tinerilor în spirit patriotic
4. Obiectivele educaţionale ale activităţii: 

-Dezvoltatea unui sentiment de respect şi aleasă consideraţie pentru veteranii de război – eroi în viaţă;

-Dezvoltarea spiritului pacifist;

-Dezvoltarea sentimentului patriotic;
-Respectarea şi aprecierea vârstnicilor;
-Deschiderea tinerilor înspre acţiuni de colaborare cu asociaţii de comemorare şi cinstire a eroilor neamului.

5. Elevi participanţi: (numărul total de participanţi, procent de participanţi din numărul total de elevi din grupul ţintă): 60 de elevi participanţi – c. 50 % 
6. Durata şi locul desfăşurării activităţii: 2 ore (9-11), în Sala de sport a Colegiului Naţional „Avram Iancu” Brad
7. Descrierea activităţii. Descrieți, pe scurt, activitatea, în cel mult 5-10 rânduri, menționând elementele de succes ale acesteia (conținut, metodele, sarcini de lucru, caracter interdisciplinar, parteneriate etc.): 
Miza activităţii a fost de cunoaştere directă a unor veterani de război, pentru aceasta organizându-se o întâlnire cu unul dintre aceştia. 
Aţiunea se circumscrie ariei istoriei, fiind una de educaţie patriotică.
Partener în proiect a fost Asociaţia „Cultul Eroilor – Regina Maria” – Filiala Hunedoara, Subfiliala Brad.

Moderatorul acţiunii a fost domnul director al colegiului, profesor Suciu Ovidiu.

Au fost implicaţi în acţiune trei invitaţi şi profesoara organizatoare, Coroi Livia. 

Asistenţa tehnică a fost asigurată de ing. Costina Dan. Sala a fost pregătită de personalul auxiliar al colegiului, cu sprijin din partea elevilor.
Au asistat aprox. 60 de elevi şi 5 profesori.

Activitatea a presupus două părţi. Prima parte a fost de introducere în atmosferă, iar în acest sens, prof. Livia Coroi a prezentat un material ppt. intitulat „Veteranii printre noi – selecţiuni dintr-o carte”. Acest material a cuprins 9 slide-uri şi a sintetizat aspecte din trăirea celui de-al Doilea Război Mondial conform cărţii Liviei Coroi, Al Doilea Război Mondial în memoria veteranilor din zona Brad. Interviuri, vol. I-II, Cluj-Napoca, Editura Argonaut, 2013. A doua parte a acţiunii au constituit-o discursurile invitaţilor: Stoica Nicolae (preşedintele  subfilialei Brad a asociaţiei partenere în proiect), veteranul Ciocan Ioan şi gen. (r.) Bârea Vasile. Domnul Stoica Nicolae a făcut cunoscut elevilor faptul că societatea este preocupată de a perpetua memoria eroilor neamului şi a indicat modalităţi în care tinerii se pot implica într-o astfel de onorantă activitate, exprimând interesul de a colabora cu aceştia. Domnul ing. Ciocan Ioan, veteran de război ce a luptat în rândul elevilor de la şcoala de subofiţeri din Radna, participând la luptele de la Miniş-Păuliş, din septembrie 1944, le-a povestit experienţa dramatică a unui camarad; de asemenea, s-a referit la spiritul combatantului când se află faţă-n faţă cu inamicul, de a nu se gândi la moarte, ci doar la modul în care să învingă. Domnul general în rezervă Bârea Vasile, fost comandant al unităţii militare din Brad, a vorbit despre aspiraţia tinerilor de a fi liberi, subliniind premisa absolut necesară a libertăţii individului – libertatea propriei ţări. La sfârşitul acţiunii, publicul a fost invitat să adreseze întrebări, ceea ce s-a făcut prin abordarea directă, în particular, a veteranului de război.
8. Descrierea rezultatelor obţinute în urma activităţii: 
· S-a iniţiat o colaborare cu Asociaţia „Cultul Eroilor – Regina Maria” – Filiala Hunedoara, Subfiliala Brad, ce se poate dezvolta variat şi complex, cu mari valenţe educative pentru tineri.

· Publicul a trăit emoţia întâlnirii cu persoane de excepţie – veteranul Ciocan Ioan fiind unul dintre cei care şi-au apărat patria cu arma în mână.

· Unii elevi şi profesori şi-au exprimat interesul pentru cartea cu veteranii – carte disponibilă în bibliotecile din Brad ş.a.

· Prin materialul prezentat şi prin discursurile invitaţilor elevii şi profesorii au fost sensibilizaţi privind datoria supremă pe care o are fiecare cetăţean – de a fi devotat patriei sale până la sacrificiul suprem.

· Organizarea unei astfel de acţiuni de către şcoală a fost o dovadă că sentimentul patriotismului nu trebuie perceput ca unul desuet, iar elevii nu s-au sfiit să afirme că acţiunea i-a făcut mai patrioţi.
· Tinerii au avut prilejul să redescopere valoarea vârstnicilor şi să-i preţuiască mai mult pentru ceea ce au făcut pentru ţară şi pentru noi, cei de astăzi.
9. Precizaţi dacă elevii/profesorii/părinţii si-au manifestat dorinţa de continuare a acestei activităţi şi modalitatea în care puteţi asigura acest lucru:

-Elevii şi-au exprimat interesul de a colabora cu Asociaţia „Cultul Eroilor – Regina Maria” – Filiala Hunedoara, Subfiliala Brad şi există astfel de posibilităţi: de Ziua Veteranilor de Război, de Ziua Eroilor sau de implicare în îngrijirea monumentelor istorice din zonă ori a cimitirului eroilor. Având în vedere vârsta foarte înaintată şi starea de sănătate a veteranilor, întâlniri directe frecvente cu aceştia sunt dificil de organizat.

10.  Motivaţia propunerii activităţii ca fiind cea mai…(maximum ½ pagini): argumente ale cadrelor didactice, ale elevilor, ale părinţilor.

-S-a considerat că activitatea de faţă este reprezentativă pentru derularea Săptămânii „Să ştii mai multe să fii mai bun” la Colegiul Naţional „Avram Iancu” Brad, deoarece a creat un moment de excepţie – prin simţămintele prilejuite de întâlnirea cu un erou viu (respect, admiraţie, duioşie, consideraţie, patriotism), după cum apreciază elevii. Tot dinspre aceştia se subliniază valoarea informativă a acţiunii - din materialul prezentat de prof. Livia Coroi şi din istorisirea făcută de veteran. Elevii consideră acţiunea cu totul inedită, fiindcă le-a prilejuit aflarea unor informaţii despre război de la un trăitor al acestuia, şi nu din cărţi sau de pe internet. 
Colegii profesori au fost impresionaţi la rându-le de întâlnirea cu un veteran de război şi consideră că cu atât mai mult a fost o acţiune importantă, cu cât tot mai dificil vor putea fi organizate altele de acest fel. Un alt argument al promovării acestei acţiuni a fost acela al accesibilităţii depline, pentru un număr mare de elevi.
B. Ataşaţi cele mai relevante mărturii ale elevilor/profesorilor/părinţilor referitoare la activitatea propusă:
Elevul Poenar Alexandru (cl. a X-a D): „Activitatea cu veteranii desfăşurată în „Şcoala altfel” a fost foarte interesantă, din punctul meu de vedere, deoarece, fiind doar în al doilea an de studiu la acest liceu, nu am avut ocazia să particip la o relatare directă a unor istorisiri de-a dreptul emoţionante şi impresionante ale unui om care a trecut prin tragismul unui război marcant. Aud parcă şi acum emoţia şi tremuratul din vocea veteranului, care parcă retrăia acele clipe terifiante, când, aşa cum spunea el, „stăteam la 2 metri în faţa inamicului şi tremuram cu arma-n mână”. A fost o activitate moralizatoare al cărei impact m-a copleşit şi mi-a inspirat o oarecare notă de teamă, dar cel mai mult un sentiment de patriotism profund.”

Elevul Alăzăroae Raul-Mihai (cl.a X-a E): „Întâlnirea cu veteranii este un eveniment frumos, unde putem afla lucruri, poveşti incredibile. Domnii veterani împărtăşesc unele întâmplări care te pot marca şi care te fac să înţelegi cât de distrugător poate fi un război. Acest eveniment trebuie organizat anual, este o activitate de informare, educaţională la care merită să participi.”

Eleva Dandu Alina (cl.a IX-a C): „În primul rând, bineînţeles, m-a impresionat prezenţa domnului Ciocan. M-a impresionat faptul că în faţa mea s-a aflat un om care a luptat în cel de-a Doilea Război Mondial, care a luptat pentru ţara lui, care a luptat pentru noi. Totodată, m-a impresionat faptul că am auzit părerea despre război a unui om care a fost în război, şi nu doar din cărţi. M-a impresionat foarte mult şi prezentarea doamnei profesoare Livia Coroi, care a conţinut mai multe interviuri ale veteranilor de război din zona Brad. Ca o scurtă părere, pot spune că această activitate mi s-a părut foarte interesantă şi necesară.”

Elevul Rostaş Denis (cl.a X-a E): „Întâlnirea cu veteranii a fost foarte educativă, interesantă, plină de entuziasm; a fost o lecţie de viaţă pe care nu o voi uita niciodată, deoarece m-a marcat foarte mult. Mă bucur că am reuşit chiar şi pentru câteva zeci de minute să mă pot pune în locul lor şi chiar dacă unele lucruri te pot marca, este important să ştii că unii oameni şi-au dat viaţa pentru tine – merită să-i respectăm şi să le oferim viaţă liniştită.”

Elevul Tăbieş Samuel (cl. a X-a E): „Întâlnirea cu veteranii a fost o activitate benefică pentru mine. Am aflat o mulţime de lucruri noi care m-au fascinat. Consider că asemenea activităţi ar fi benefice şi în timpul orelor normale. Sunt mândru şi în acelaşi timp mulţumit că am participat la acel program.”

Eleva Seikei Alexandra-Florina (cl. a X-a E): „Acţiunea cu veteranii de război a fost o acţiune deosebită. Această acţiune m-a făcut să-i preţuiesc mai mult pe vârstnici şi să-i iubesc pentru ceea ce au făcut pentru patria noastră. Recunosc, eu nu aş fi făcut la fel, de aceea, tot respecctul pentru ei! M-a impresionat faptul că cu toate că au fost chinuiţi şi trataţi, pot zice, ca nişte câini, nu au renunţat. Mi-aş mai dori astfel de acţiuni. Am realizat că-mi iubesc mai mult ţara după această acţiune. Toate felicitările mele şi profesorilor care s-au gândit să organizeze această acţiune şi că nu i-au uitat nici pe cei care au luptat pentru ţară şi pentru ceea ce suntem noi azi.”
Eleva Pavel Gianina (cl. a X-a D): „Sunt în al doilea an de studiu la liceu, la profil uman, iar studiind istoria, nu am avut posibilitatea să aud povestea unui război mondial, spusă de oamenii care au trecut prin aşa ceva şi încă mai trăiesc. În momentul acesta încă resimt emoţia pe care am simţit-o la acea activitate în timp ce oamenii mărturiseau coşmarul pe care l-au trăit în acea vreme, fiind luaţi prizonieri sau pe câmpul de luptă cu inamicul exact în faţa lor. Pot să spun că această activitate m-a înduioşat şi sunt bucuroasă că am avut oportunitatea să aud ceea ce nu pot afla de pe internet sau alte surse.”
C. Ataşaţi „dovezi” ale activităţii (fotografii, filme, documentare, link-uri către articole din presă etc.)

Fotografii din timpul acţiunii:

Invitaţi: De la stânga la dreapta: Stoica Nicolae, veteranul Ioan Ciocan, dir. Ovidiu Suciu, Vasile Bârea

Spectatori – elevi şi profesori 

Selecţiuni din materialul ppt.:

[image: image5.png]Participare la batalii

= S-or inceput cu cartuse trasoare. Noa,
inchipuie-ti, sd iesi din groapd, si pa
fata padmantului erau cartusele! numa’
le vedeai cum sa duc si-ti atingeau...
numa’ le simtai ca-ti atinge icea — fie la
pantaloni jos, fie la d&sta, iti atinge
hainele. (Zeriu Nicolae)




[image: image6.png]%,*

Ra&niti

= Eu si care o fost la mitralierd cazuram
amandoi jos, puscati. Ala mai ajutd
capu’ o data si sa dusd. Eu mai vietuii.
Noa, eu ce fac acuma?! Picioru’ dsta,
mi-era plind cizma de sange; mi-am luat
0 batd-n mand si m-am tras pa picioru’
idsta. Si m-am depdrtat din bétaia
foculi. (Bulzesc Rusalin)

= S§ ridicard avioane de sa-ntuneca cerul. $i
eu numa’ atata am zas catd cela: Fugi, ma!
Si eu numa’ sarii, sarii pastd un gard de
Spini, cu capu- njos aclo. El, sdracu’, nu s-o
grdbit, din cap pand jos, tdt l-o sfredelit
schl]ele Sl cand vinii, nu era mort inc3. I
luai sd ma duc cu el... Si cand ajunsei la un
post de prim-ajutor, la vreo sutd si ceva de
metri, muri in bratele mele. (Zeriu Nicolae)

= Apdi in lagdr, cand ne-a dat jos din tren,
eram epuizati si-or adus apa pentru ca sa
facd mancare si ne-am dus cu gamela sa
ludm putind apd, sa ne dea putind, si ne-
am ingramddit acolo si dddeau pé noi cum
dd un om cand prinde o vacd, o asta de
[la] cucuruz, si dadea cu arma si habar n-
aveam, numa' sd ludm un pic de apa.
(Bolcu Ilie)

mNe scula de dimineatd tare,
alimentau ei 600 de prizonieri ca sd plece la
lucru...! Ne diadea fdliuta de pitd pentru
dimineatd si pentru de-amniazi. Noi, cand
cdpstam pituta-n mand, n-o mai puteai
tanea nici de la fereasta asta la ceialalts, la
ceai! pita 0 mancam goald, ceaiu’ il beam gol
si vai si-amar! Cea mai mare suferintd o fost
foamea! (Stefan Nicolae)

